0042.xml
وزیراعظم محمد نواز شریف 29 نومبر کو ہزارہ موٹروے کا سنگ بنیاد رکھیں گے
اسلام آباد ۔22 نومبر (اے پی پی) وزیراعظم محمد نواز شریف 29 نومبر کو ہزارہ موٹروے کا سنگ بنیاد رکھیں گے۔ یہ اہم روڈ لنک پاکستان چین اقتصادی کوریڈور کا حصہ ہے، 60 کلومیٹر طویل موٹر وے پر 31 ارب روپے لاگت آئے گی، ہزارہ موٹر وے کی تعمیر سے اسلام آباد سے حویلیاں تک کا سفر کم ہوکر صرف 30 منٹ رہ جائے گا جبکہ حویلیاں ڈرائی پورٹ پراجیکٹ سے بھی انفراسٹرکچر فراہم ہوگا۔یہ پراجیکٹ ایک خوشحال پاکستان کی تعمیر کیلئے موٹرویز کے نیٹ ورکس کو توسیع دینے کے وزیراعظم کے عزم کا ثبوت ہے۔ اس اہم پراجیکٹ سے لاکھوں لوگوں کیلئے روزگار کے مواقع، نئے تجارتی تصورات کے امکانات پیدا ہوں گے اور سماجی ترقی کو فروغ ملے گا۔
APP
22.11.14
0042p.xml
نواز شریف 29 نومبر کو ہزارہ موٹر وے کا سنگ بنیاد رکھیں گے
اسلام آباد (نوائے وقت رپورٹ) وزیراعظم نواز شریف 29 نومبر کو ہزارہ موٹر وے کا سنگ بنیاد رکھیں گے۔ ترجمان کے مطابق یہ موٹر وے پاکستان چین اقتصادی راہداری معاہدے کا حصہ ہے۔ اس کی لمبائی60 کلو میٹر ہو گی اور یہ چار رویہ ہو گی۔ حسن ابدال سے حویلیاں تک اس موٹر وے پر  31ارب روپے لاگت آئے گی۔
nawa-e-waqt
23.11.14